कंप्यूटर सुरक्षा

सुरक्षा संरचना

सुरक्षा संरचना को डिजाइन शिल्पकृति के रूप में परिभाषित किया जा सकता है, जो यह वर्णित करती है कि सुरक्षा नियंत्रण (सुरक्षा प्रत्युपाय) किस अवस्थिति में है और वे समग्र सूचना प्रौद्योगिकी संरचना से किस तरह संबंधित हैं। ये नियंत्रण प्रणाली की गुणवत्ता विशेषताओं को बनाए रखने के उद्देश्य को पूरा करते है, इन विशेषताओं में गोपनीयता, शुद्धता, उपलब्धता, जवाबदेही और आश्वासन शामिल हैं।" .

कंप्यूटर और डेटा की रक्षा करनेवाले हार्डवेयर तंत्र

हार्डवेयर आधारित या सहायक कंप्यूटर सुरक्षा सॉफ्टवेयर-मात्र कंप्यूटर सुरक्षा के लिए एक विकल्प प्रदान करती है। डोंगल जैसे उपकरणों को अधिक सुरक्षित माना जा सकता है क्योंकि जरुरत पड़ने पर इनका बाहरी तौर पर भी उपयोग किया जा सकता है।.

सुरक्षित ऑपरेटिंग सिस्टम

कंप्यूटर सुरक्षा शब्द का प्रयोग एक सुरक्षित ऑपरेटिंग सिस्टम को लागू करने वाली प्रौद्योगिकी के लिए संदर्भित है। इस प्रौद्योगिकी का अधिकांश 1980 के दशक में विकसित विज्ञान पर आधारित है और इनका उपयोग कुछ सबसे अभेद्य ऑपरेटिंग सिस्टम के निर्माण में किया जा सकता है। हालांकि यह अभी भी मान्य है, लेकिन इन दिनों इस प्रौद्योगिकी का प्रयोग सीमित है; क्योंकि इसका मुख्य कारण यह है कि यह व्यवस्था प्रबंधन में कुछ बदलाव लाती है और इसलिए भी कि आम तौर पर इसे समझा नहीं जा सका है। इस जैसे अति-सुदृढ़ सुरक्षित ऑपरेटिंग सिस्टम ऑपरेटिंग सिस्टम कर्नेल तकनीक पर आधारित है, जो ऑपरेटिंग वातावरण में कुछ सुरक्षा नीतियों को पूरी तरह से लागू करने की गारंटी कर सकती है। ऐसी कंप्यूटर सुरक्षा नीति का एक उदाहरण है बेल-लापडूला मॉडल. विशेष माइक्रोप्रोसेसर हार्डवेयर फीचर, जिसमें प्रायः स्मृति प्रबंधन इकाई शामिल होती है, को विशेष सही ढंग से लागू ऑपरेटिंग सिस्टम कर्नेल के साथ युग्मन पर यह रणनीति आधारित है। यह एक सुरक्षित ऑपरेटिंग सिस्टम की नींव का निर्माण करती है, अगर कुछ महत्वपूर्ण भागों को सही ढंग से बनाया और लागू किया गया, तो यह शत्रुओं के घुसपैठ को पूरी तरह से असंभव बनाना सुनिश्चित कर सकती है। यह क्षमता इसलिए प्राप्त हुई है क्योंकि कॉन्फ़िगरेशन न सिर्फ एक सुरक्षा नीति अधिरोपित करता है बल्कि सिद्धांततः पूरी तरह से खुद को विकृति से बचाता है। दूसरी तरफ, साधारण ऑपरेटिंग सिस्टम में उन विशेषताओं की कमी होती है जो इस उच्चतम स्तर की सुरक्षा निश्चित करती हैं। इस तरह की सुरक्षा प्रणाली के निर्माण के लिए डिजाइन पद्धति सटीक, निश्चयात्मक और तार्किक है।
ऐसी कार्यपद्धति से प्रणाली को बनाया जाना कंप्यूटर सुरक्षा के अत्याधुनिकीकरण को दर्शाता है हालांकि ऐसी सुरक्षा का उपयोग करने वाले उत्पादों को व्यापक रूप से नहीं जाना जाता है। अधिकांश सॉफ्टवेयर के एकदम विपरीत वे आकार, वजन और शक्ति के विनिर्देशों के साथ तुलनीय निरीक्षण की निश्चयता के विनिर्देशों को पूरा करते हैं। इस तरह से तैयार सुरक्षित ऑपरेटिंग सिस्टम मुख्य रूप से राष्ट्रीय सुरक्षा की सूचना, सेना की गोपनीयता और अंतरराष्ट्रीय वित्तीय संस्थानों के तथ्यों-आंकड़ों की रक्षा करते है। ये बहुत ही शक्तिशाली सुरक्षा उपकरण हैं और बहुत कम सुरक्षित ऑपरेटिंग सिस्टम को उच्चतम स्तर पर (ऑरेंज बुक ए-1) "टॉप सीक्रेट" से लेकर "अवर्गीकृत" (हनीवेल एससीओएमपी, यूएसएएफ एसएसीडीआईएन, एनएसए ब्लैकर और बोइंग एमएलएस एलएएन सहित) की श्रेणी में काम करने के लिए प्रमाणित किया जाता है। सुरक्षा के आश्वासन सिर्फ डिजाइन रणनीति की सुदृढ़ता पर ही नहीं, बल्कि कार्यान्वयन के सही होने के आश्वासन पर भी निर्भर है और इसीलिए कम्प्युसेक (COMPUSEC) के लिए सुरक्षा क्षमता की डिग्री परिभाषित की गयी है। दो घटकों, सुरक्षा कार्यात्मकता और आश्वासन स्तर (जैसे कि ईएएल स्तर) के मामले में आम मानदंड उत्पादों की सुरक्षा क्षमता को परिमाणित करता है और उत्पाद के विवरणों के लिए आवश्यकताओं तथा एक सुरक्षा लक्ष्य की सुरक्षा प्रोफाइल में इनका स्पष्ट उल्लेख होता है। दशकों से उत्पादन कर रहे इन अति-उच्च सुरक्षा आश्वासनों में से किसी को भी आम प्रयोजन ऑपरेटिंग सिस्टम हासिल नहीं हुआ है या किसी को भी आम मानदंड के तहत प्रमाणित नहीं किया गया है।
अमेरिका की भाषा में, उच्च आश्वासन (हाई एश्योरेंस) शब्दावली का मतलब आम तौर पर डीओडी (DoD) और डीओई (DoE) वर्गीकृत जानकारी की सुरक्षा के लिए पर्याप्त मजबूती के साथ लागू किये गए सही सुरक्षा कार्यों की प्रणाली होती है। मध्यम आश्वासन (मीडियम एश्योरेंस) आयकर जानकारी जैसी कम महत्वपूर्ण सूचना की रक्षा कर सकता है। सुरक्षा कार्यों और आश्वासन के मध्यम मजबूती स्तरों को पाने के लिए सुरक्षित ऑपरेटिंग सिस्टम तैयार किये जाते हैं और सरकार तथा वाणिज्यिक बाजारों में इनका व्यापक इस्तेमाल देखा जाता है। उच्च आश्वासन सुरक्षित ऑपरेटिंग सिस्टम की तरह ही मध्यम मजबूत प्रणालियां उसी तरह के सुरक्षा कार्य कर सकते हैं लेकिन निचले आश्वासन स्तर पर ऐसा करते हैं (जैसे कि आम मानदंड स्तर ईएएल4 या ईएएल5 पर). निचले स्तर का मतलब है कि सुरक्षा कार्यों के सुचारू रूप से काम करने के बारे में हम पूरी तरह से निश्चिन्त नहीं हो सकते हैं और इसीलिए यह कम भरोसेमंद है। इन पद्धतियों का प्रयोग वेब सर्वर, गार्ड, डेटाबेस सर्वर और प्रबंधन समूह में किया जाता है और इनका प्रयोग न सिर्फ इन प्रणालियों में जमा डेटा की रक्षा के लिए होता है बल्कि नेटवर्क कनेक्शन और अनुमार्गण सेवाओं के लिए उच्च स्तर की रक्षा भी प्रदान की जाती है।

सुरक्षित कूटबद्धता

अगर ऑपरेटिंग वातावरण एक ऐसे सुरक्षित ऑपरेटिंग सिस्टम पर आधारित नहीं है, जो अपने खुद के निष्पादन के कार्य क्षेत्र को कायम रखने में सक्षम हो और जो दुर्भावनापूर्ण विनाश से अनुप्रयोग कोड की रक्षा में सक्षम हो तथा जो भ्रष्ट कोड से प्रणाली की रक्षा करने में समर्थ हो, तो फिर उच्च स्तर की सुरक्षा संभव नहीं है। हालांकि ऐसे सुरक्षित ऑपरेटिंग सिस्टम संभव हैं और लागू किये जा चुके हैं, लेकिन अधिकांश वाणिज्यिक प्रणालियां 'निचली सुरक्षा' को अपना रही हैं क्योंकि वे सुरक्षित ऑपरेटिंग सिस्टम के द्वारा समर्थित विशेषताओं पर भरोसा नहीं करतीं (जैसे पोर्टेबिलिटी, तथा अन्य). निम्न सुरक्षा ऑपरेटिंग वातावरण में, अनुप्रयोगों को अपनी खुद की सुरक्षा में भागीदारी पर भरोसा करना चाहिए। ऐसी "सर्वोत्तम प्रयास" सुरक्षित कूटबद्धता कार्यप्रणाली होती हैं जो दुर्भावनापूर्ण नाश को रोकने के लिए अनुप्रयोग को और अधिक प्रतिरोधी बनाती हैं।
वाणिज्यिक वातावरण में, अधिकांश सॉफ्टवेयर ध्वंस अरक्षितता कूटबद्धता दोषों की कुछ ज्ञात किस्मों के परिणाम हैं। आम सॉफ्टवेयर दोषों में प्रतिरोधक अतिप्रवाह, प्रारूप स्ट्रिंग अरक्षितता, पूर्णांक अतिप्रवाह और कोड/कमांड इंजेक्शन शामिल हैं। इस पर तत्काल ध्यान दिया जाना चाहिए कि सभी पूर्ववर्ती दोषों के सामान्य वर्ग के विशिष्ट उदाहरण हैं, जहां की स्थिति में तथाकथित "डेटा" दरअसल अन्तर्निहित अव्यक्त या सुस्पष्ट, निष्पादन योग्य निर्देशों का चतुराई के साथ इस्तेमाल करते हैं।
सी (C) और सी++ (C++) जैसी कुछ आम भाषाएं इन सभी दोषों के लिए असुरक्षित हैं (सीकोर्ड (Seacord), "सी और सी++ में सिक्योर कोडिंग" देखें). अन्य भाषाएं, जैसे कि जावा, इन दोषों के लिए और अधिक प्रतिरोधी होती हैं, लेकिन फिर भी कोड/कमांड इंजेक्शन और अन्य सॉफ्टवेयर दोष प्रवण होती हैं, जो विध्वंस लाती हैं।
हाल ही में एक और खराब कोडिंग अभ्यास जांच के दायरे में आया है; जिसे डैंगलिंग प्वाइंटर्स कहते हैं। जुलाई 2007 में पहली बार इस विशेष समस्या के ज्ञात कारनामे का पता चला. इसके सामने आने से पहले भी इस समस्या की जानकारी थी, लेकिन इसे अकादमिक माना जाता था और व्यावहारिक उपलब्धि नहीं माना जाता था।
दुर्भाग्यवश, "सुरक्षित कोडिंग" कार्यप्रणाली का कोई सैद्धांतिक मॉडल नहीं है और न ही व्यावहारिक रूप से साध्य ही है, अब तक तंत्रों की किस्में बहुत अधिक व्यापक हैं और उनको काम में लगा सकने के तरीके विचित्र हैं। दिलचस्प बात है कि इस तरह की अरक्षितता अक्सर ही पुरातन दर्शनों से उत्पन्न होती हैं जिनमें कंप्यूटरों को कुछ चुनिंदा लोगों द्वारा उपयोग की जाने वाली एक कठिनाई से प्रसारित सत्ता मान लिया गया है, उनमें से सभी व्यर्थ उच्च शिक्षित, सुप्रशिक्षित शिक्षाविद थे, लेकिन उनके मन में मानव जाति की भलाई की भावना थी। इस प्रकार, यह काफी हानिरहित माना जाता था अगर, (काल्पनिक) उदाहरण के लिए, एक फोरट्रान (FORTRAN) कार्यक्रम में एक फॉर्मेट (FORMAT) स्ट्रिंग "मुद्रण के बाद सिस्टम को बंद" ("shut down system after printing") करने वाले जे फॉर्मेट स्पेसिफायर को रख सकती थी। आखिरकार, एक सदाशयी सिस्टम प्रोग्रामर के बिना ऐसे फीचर का प्रयोग कौन करेगा? यह सोच से परे बात थी कि सॉफ्टवेयर को विनाशकारी रूप से लगाया जा सकता है।
यह ध्यान देने योग्य बात है कि, कुछ भाषाओं में, डेटा (आदर्शतः, केवल पढ़ने के लिए) और कोड (आमतौर पर पढ़ने/लिखने में) के बीच भेद अस्पष्ट होता है। लिस्प (LISP) में, विशेष रूप से, कोड और डेटा के बीच कोई अंतर नहीं होता है, दोनों एक ही रूप के होते हैं: एक एस-अभिव्यक्ति (S-expression) को कोड, या डेटा, या दोनों किया जा सकता है; और लिस्प कार्यक्रम का "उपयोगकर्ता" जो तथाकथित "डेटा" में एक निष्पादन योग्य लैम्ब्डा (LAMBDA) खंड को डाल पाता है, वह मनमाने ढंग से सामान्य व खतरनाक कार्यात्मकता प्राप्त कर सकता है। पर्ल (Perl) द्वारा इवल (eval) प्रकार्य जैसा कुछ "आधुनिक" देने से यह पर्ल कोड उत्पन्न करने में सक्षम करता है और स्ट्रिंग डेटा के छद्मवेष में इसे इन्टरप्रेटर में पेश करता है।

क्षमताएँ और अभिगम नियंत्रण सूची

कंप्यूटर सिस्टम के अंतर्गत, दो सुरक्षा मॉडल होते हैं जो विशेषाधिकार अलगाव (प्रिविलेज सेपरेशन) को लागू करने में सक्षम हैं और अभिगम नियंत्रण सूची (ACLs) तथा क्षमता-आधारित सुरक्षा में उनकी पहुंच होती है। अनेक स्थितियों में एसीएल (ACLs) के अर्थ विज्ञान असुरक्षित साबित हुए हैं, जैसे कि, भ्रामक डिप्टी समस्या. यह भी दिखाया गया है कि केवल एक ही व्यक्ति को एक वस्तु का उपयोग करने देने के एसीएल के वादे की व्यवहार में गारंटी नहीं की जा सकती. इन दोनों समस्याओं के समाधान क्षमताओं (कैपेबिलिटीज) द्वारा किये जाते हैं। इसका मतलब यह नहीं कि सभी एसीएल-आधारित सिस्टम में व्यावहारिक खामियां हुआ करती हैं, लेकिन केवल तभी जब कुछ उपयोगिताओं के डिजाइनर यह सुनिश्चित करें कि उन्होंने कोई खामी नहीं रख छोड़ी है।
क्षमताओं को ज्यादातर अनुसंधान ऑपरेटिंग सिस्टम तक ही सीमित रखा गया है और वाणिज्यिक ओएस (OSs) अभी भी एसीएल का उपयोग कर रहे हैं। तथापि, क्षमताओं को भाषा के स्तर पर भी लागू किया जा सकता है, जो कि प्रोग्रामिंग की एक शैली की ओर ले जाती है, जो मानक लक्ष्य-उन्मुख डिजाइन की आवश्यक शुद्धता है। इस क्षेत्र में एक खुली परियोजना ई भाषा (E language) है।
1970 के दशक में हार्डवेयर और सॉफ्टवेयर दोनों में पहले प्लेसे प्रणाली 250 और फिर कैंब्रिज कैप कंप्यूटर ने क्षमताओं के उपयोग का प्रदर्शन किया। क्षमताओं को अपनाने में कमी का एक कारण यह हो सकता है कि ऑपरेटिंग सिस्टम और हार्डवेयर को व्यापक नया स्वरुप दिए बिना ही एसीएल ने सुरक्षा के लिए एक "क्विक फिक्स" का प्रस्ताव पेश कर दिया।
सबसे सुरक्षित कंप्यूटर वे हैं जो इंटरनेट से जुड़े हुए नहीं हैं और किसी हस्तक्षेप से बचने के लिए कवचबंद हैं। वास्तविक दुनिया में, अधिकांश सुरक्षा ऑपरेटिंग सिस्टम से आती है, जहां सुरक्षा अतिरिक्त रूप से जोड़ी नहीं गयी हो।

अनुप्रयोग

कंप्यूटर प्रणाली पर चलने वाले लगभग सभी प्रौद्योगिकी आधारित उद्योग में कंप्यूटर सुरक्षा महत्वपूर्ण है। कंप्यूटर सुरक्षा को कंप्यूटर सेफ्टी के रूप में भी निर्दिष्ट किया जा सकता है। कंप्यूटर आधारित प्रणालियों के मुद्दे और उनकी असंख्य कमजोरियां किसी क्रियाशील उद्योग के रखरखाव का एक अभिन्न हिस्सा हैं।

क्लाउड कंप्यूटिंग सुरक्षा

क्लाउड सुरक्षा चुनौतीपूर्ण है, क्योंकि बादल की स्थिति में सुरक्षा सुविधा और प्रबंधन व्यवस्था विविध डिग्री की हुआ करती हैं। इस संबंध में एक तार्किक प्रोटोकॉल आधार को विकसित करने की जरुरत होती है ताकि घटकों का पूरा क्षेत्र समकालिक और सुरक्षापूर्ण तरीके से संचालित हों.

विमानन में

कंप्यूटर सुरक्षा का विश्लेषण करते समय विमानन उद्योग विशेष रूप से महत्वपूर्ण है, क्योंकि इसके साथ मानव जीवन, महंगे उपकरण, माल और परिवहन के बुनियादी ढांचे का जोखिम जुड़े हुए हैं। हार्डवेयर और सॉफ्टवेयर के कदाचार, मानव त्रुटि और दोषपूर्ण ऑपरेटिंग वातावरण से सुरक्षा को खतरे में डाला जा सकता है। तोड़फोड़, जासूसी, औद्योगिक प्रतियोगिता, आतंकवादी हमले, यांत्रिक खराबी और मानव त्रुटि से पैदा होने वाली कंप्यूटर की कमजोरियों का दोहन किया जा सकता है।
विमानन उद्योग में सफलतापूर्वक जानबूझकर किये गये या लापरवाही के कारण कंप्यूटर प्रणाली( Computer system) के दुरुपयोग के परिणामस्वरूप गोपनीयता के नुकसान से लेकर सिस्टम की शुद्धता तक का नुकसान हो सकता है, जिससे डेटा की चोरी या क्षति, नेटवर्क और हवाई यातायात नियंत्रण में रुकावट जैसी अधिक गंभीर चिंताएं पैदा हो सकती हैं, जिनकी वजह से हवाई अड्डे बंद होने, विमानों की क्षति और यात्रियों के जीवन की क्षति जैसी घटनाएं भी हो सकती है। हथियारों पर नियंत्रण रखने वाली सैन्य प्रणालियां कहीं बड़े खतरे पैदा कर सकती हैं।
एक बड़े हमले को बहुत अधिक हाई टेक होने की या इसे अधिक धन की भी जरुरत नहीं है; हवाई अड्डे में बिजली कटौती से ही विश्वव्यापी प्रभाव पड़ सकते हैं।. सुरक्षा कमजोरियों में सबसे आसान और यकीनन सबसे कठिन विशिष्ट रेडियो फ्रीक्वेंसी पर अनधिकृत संचार प्रसारण का पता लगाना है। ये प्रसारण हवाई यातायात नियंत्रकों को धोखा दे सकते हैं या संचार व्यवस्था को पूरी तरह बाधित कर सकते हैं। ऐसी घटनाएं बहुत आम हैं, जिनसे वाणिज्यिक विमान के उड़ान क्रम में बदलाव लाना पड़ा है और पिछले दिनों इससे आतंक तथा भ्रम की स्थिति पैदा हुई थी। महासागरों पर विमान नियंत्रण विशेष रूप से खतरनाक है, क्योंकि राडार निगरानी तट से केवल 175-225 मील तक ही फैली हुई होती है। राडार की निगरानी के अलावा नियंत्रकों को एक तीसरी पार्टी के साथ आवधिक रेडियो संचार पर भरोसा करना पड़ता है।
बिजली गिरने, विद्युत की अस्थिरता, विद्युत तरंग, ब्राउन-आउट्स (बिजली का चला जाना), फ़्यूज़ उड़ने और अन्य विभिन्न विद्युत कटौती या गड़बड़ी से सभी कंप्यूटर सिस्टम अक्षम हो जाते हैं, क्योंकि वे विद्युत स्रोत पर निर्भर होते हैं। अन्य आकस्मिक और जानबूझकर की गई भूलों से पिछले कुछ दशकों में सुरक्षा महत्वपूर्ण सिस्टम में उल्लेखनीय व्यवधान पैदा हुए हैं और विश्वसनीय संचार व्यवस्था तथा विद्युत ऊर्जा पर निर्भरता कंप्यूटर सेफ्टी को जोखिम में डाल देती है।

उल्लेखनीय प्रणाली दुर्घटनाएं

1994 में, अमेरिकी वायु सेना के मुख्य कमान और अनुसंधान इकाई रोम प्रयोगशाला में अज्ञात घुसपैठियों द्वारा एक सौ से अधिक अतिक्रमण किये गए थे। ट्रोजन हॉर्स वायरस का प्रयोग करके हैकर्स ने रोम की नेटवर्किंग प्रणाली में पहुंच बना ली और अपनी गतिविधियों के निशान मिटा दिए। घुसपैठिये एयर टास्किंग ऑर्डर सिस्टम्स डेटा जैसी वर्गीकृत फाइलें प्राप्त करने में सक्षम हुए औए इसके अलावा नॅशनल एयरोनॉटिक्स एंड स्पेस एडमिनिस्ट्रेशन के गोडार्ड स्पेस फ्लाइट सेंटर, राइट पैटर्सन एयर फोर्स बेस, कुछ रक्षा ठेकेदारों और अन्य निजी क्षेत्र की संस्थाओं के नेटवर्क में घुसपैठ की और यह सब एक विश्वसनीय
रोम केन्द्र उपयोगकर्ता के रूप में किया गया।

2010 का साइबर सुरक्षा अधिनियम

1 अप्रैल 2009 को, सीनेटर जे रॉकफेलर (डी-डब्ल्यू वी) ने सीनेट में "2009 का साइबरसिक्युरिटी एक्ट - एस. 773" (पूरा पाठ) पेश किया; सीनेटर एवान बेह (डी-इन), बारबरा मिकुल्स्की (डी-एमडी), बिल नेल्सन (डी-एफएल) और ओलिम्पिया स्नोवे (आर-एमई) के लिखे विधेयक को वाणिज्य, विज्ञान और परिवहन की समिति के पास भेज दिया गया, जिसने 24 मार्च 2010 को उस विधेयक का संशोधित संस्करण ("2010 का साइबरसिक्युरिटी एक्ट) स्वीकृत किया. विधेयक साइबर सुरक्षा के मामलों में सार्वजनिक और निजी क्षेत्र के बीच सहयोग को बढ़ाना चाहता है, खासकर राष्ट्रीय सुरक्षा हितों के लिए महत्वपूर्ण बुनियादी संरचना वाली उन निजी कंपनियों के लिए (राष्ट्रपति के राष्ट्रीय सुरक्षा व आतंकवाद-विरोधी सहायक जॉन ब्रेनन के बयान का विधेयक उल्लेख करता है, "हमारे देश की सुरक्षा और आर्थिक सम्पन्नता सुरक्षा, स्थिरता और संचार व सूचना संरचना पर निर्भर करती है, जो विश्व स्तर पर मुख्यतः निजी स्वामित्व में हैं" और "साइबर कैटरिना" का देश द्वारा सामना किये जाने की बात की गयी है). साथ ही साइबर सुरक्षा मामले में लोगों के बीच जागरूकता बढ़ाना और साइबर सुरक्षा शोध को प्रोत्साहित करना और धन प्रदान करना इस विधेयक का उद्देश्य है। विधेयक के सबसे विवादास्पद भागों में परिच्छेद 315 शामिल है, जो राष्ट्रपति को अधिकार देता है कि वह "किसी भी संघीय सरकार या अमेरिका की महत्वपूर्ण संरचनात्मक सूचना प्रणाली या नेटवर्क की इंटरनेट आवाजाही को सीमित करने या बंद करने का आदेश दे सकता है." अमेरिका स्थित एक अंतरराष्ट्रीय अलाभकारी डिजिटल अधिकार पैरोकार और कानूनी संस्था इलेक्ट्रॉनिक फ्रंटियर फाउंडेशन ने विधेयक को एक "संभावित खतरनाक रवैया" बताते हुए कहा है कि "यह संयमी प्रतिक्रिया के बजाय नाटकीयता को बढ़ावा देता है".CNN hj very hg dry j VT run HTC Christine will do 12BSEB Chota helmet mark

अंतरराष्ट्रीय साइबर अपराध रिपोर्टिंग और सहयोग अधिनियम

25 मार्च 2010 को, प्रतिनिधि य्वेत्ते क्लार्क (डी-एनवाई) ने प्रतिनिधि सभा में "इंटरनॅशनल साइबर क्राइम रिपोर्टिंग एंड कोऑपरेशन एक्ट - एच. आर. 4962" (पूरा पाठ) पेश किया; सात अन्य प्रतिनिधियों (उनमें से सिर्फ एक रिपब्लिकन थे) द्वारा सह-प्रायोजित विधेयक को तीन हाउस समितियों के पास भेज दिया गया. विधेयक ने यह सुनिश्चित करना चाहा था कि सूचना के बुनियादी ढांचे, साइबर क्राइम और विश्वव्यापी स्तर पर उपयोगकर्ता के सरक्षण के बारे में प्रशासन कांग्रेस को सूचित करता रहेगा. इसने "उन देशों को साइबर अपराध के सिलसिले में कानूनी, न्यायिक और प्रवर्तन क्षमताओं में मदद को प्राथमिकता देने के लिए राष्ट्रपति को निर्देश दिया, जिनके सूचना और संचार प्रौद्योगिकी विकास के स्तर निम्न श्रेणी के हैं या जो अपने महत्वपूर्ण बुनियादी संरचना, दूरसंचार प्रणाली और वित्तीय उद्योगों के उपयोग के मामले में पिछड़े हुए हैं"; इसके अलावा "साइबर मामले" के देशों के लिए एक कार्रवाई योजना और एक वार्षिक अनुपालन मूल्यांकन विकसित करने का भी निर्देश दिया.

साइबरस्पेस की रक्षा के लिए 2010 का नॅशनल एसेट एक्ट ("किल स्विच बिल ")

19 जून 2010 को, संयुक्त राज्य अमेरिका के सीनेटर जो लीबरमैन ने "2010 का प्रोटेक्टिंग साइबरस्पेस ऐज ए नॅशनल एसेट एक्ट - एस.3480" (पीडीएफ में पूरा पाठ) पेश किया, जिसे उन्होंने सीनेटर सुजन कोलिन्स (आर-एमई) तथा सीनेटर थोमस कारपर (डी-डीई) के साथ मिलकर लिखा था। यह विवादास्पद विधेयक, जिसे अमेरिकी मीडिया "किल स्विच बिल " कहती है, के क़ानून बन जाने से राष्ट्रपति को इंटरनेट पर आपातकालीन अधिकार मिल जाएंगे. हालांकि, विधेयक के तीनों लेखकों ने एक बयान में दावा किया है कि इसके बजाय विधेयक से "दूरसंचार नेटवर्क पर राष्ट्रपति के मौजूदा व्यापक अधिकार कम हो जाएंगे" Edited by Kishan.